વાસ્તવમાં જે ઉદાર, સહિષ્ણુ, વૈવિધ્યનું ગુણગાન કરવાવાળી ૫૦૦૦ વર્ષથી પણ અધિક જૂની સંસ્કૃતિની વાત પ્રણવદાએ કરી અને જે વિરાસતને ડૉ. રાધાકૃષ્ણન તેમજ રવીન્દ્રનાથ ઠાકુરે હિન્દુ જીવનદૃષ્ટિ કહી એ વિરાસતનો વારસદાર તો પાકિસ્તાન પણ છે. એ વિરાસતથી પોતાનો સંબંધ કાપીને જ એ પાકિસ્તાન બન્યું છે. જો એ આ વિરાસતથી પોતાને જોડી દે તો પોતાની મુસ્લિમ ઉપાસના પદ્ધતિ છોડ્યા વગર પણ હિન્દુ બની શકે છે. શ્રી એમ. સી. ચાગલા, ડૉ. એ.પી.જે. અબ્દુલકલામ તેમજ પાકિસ્તાનમાં જન્મેલા અને કેનેડા નિવાસી શ્રી તારિક ફતેહ જેવા અનેક લોકો મુસ્લિમ હોવા છતાં પણ પોતાને આ વિરાસત સાથે જોડે છે. એવી રીતે મુસલમાન રહીને પણ અગર પાકિસ્તાન આ ઉદાર અને સહિષ્ણુ વિરાસતને સ્વીકારે તો એ ‘હિન્દુ પાકિસ્તાન’ બનશે. અર્થાત્ ભારત જ બનશે. પોતાનું રાજકીય અસ્તિત્વ અલગ રાખીને પણ એ આ કામ કરી શકે છે. આભારતીય વિચાર છે. નેપાળ અલગ રાજ્ય હોવા છતાં ભારતની આ સાંસ્કૃતિક વિરાસત સાથે પોતાને જોડે છે અને એટલે જ નેપાળ ભારતનું પડોશી રાજ્ય હોવા છતાં ભારત સાથે કોઈ સમસ્યા નથી આવતી.